Ақмарал Қанат, 

М.Қозыбаев атындағы СҚУ-дың студенті.
Атамекенге  білім іздеп келдім
Қазақстан тәуелсіздік алғаннан кейін дүниежүзіне тарыдай шашылған қазақтар атамекенге бетбұрды. Әсіресе жастар жағы туған жерде білім алуға ұмтылғаны анық. Бүгінгі таңда шетелдерде тұратын қандастарымыздың Қазақстанда оқуы үшін бар- лық жағдай жасалған.
1990 жылдардың орта кезінен бастап облыс орталығында орналасқан М.Қозыбаев атындағы Солтүстік Қазақстан университеті біз сияқты жастарды құшақ жая қарсы алғаны белгілі. 2016-жылдан бері оқу орнының бүрыйғы дайындық бөлімінің базасында жеке “Foundation" факультеті жұмысын бастады. Қытай, Моңғолия және Өзбекстан мемлекет- терінен келген қазақ студенттерінің қатары жыл сайын көбейе түсуде. Олар тегін оқу және шәкіртақымен қамтамасыз етілген. Сонымен қоса жатақханадан бөлме беріледі. Жатақханада барлық жағдай жасалған, ғаламторға қосылған компьютерді пайдаланамыз. Қазіргі таңда оқу орнында 40 қандасымыз білім алып жатыр. Олардың 15-і биылғы жылы оқуды тамамдап, қолдарына дипломдарын алады.
Солардың қатарында Моңғолия мемлекетінен келген мен де бармын. Тарихи Отанымды көруді, онда тұратын адамдармен танысуды бұрыннан армандайтын едім. Мектепте оқып жүр- генде Қазақстаннан мамандар келіп, атамекенде тегін оқу мүм- кіндігі бар екенін айтып қызықтырды. Әрі бала кезден бергі арманым болғандықтан, бағымды сынап көруге бел байладым. Ата-анаммен ақылдасып, олардың рұқсатымен Қазақстанның солтүстік қақпасын бетке алып, жолға шықтым. Арманым 2018 жылы орындалып, Петропавлға табаным тиді. Жергілікті университеттің “ Foundation ” факультетіне оқуға түстім. Оны бітірген соң журналистика мамандығы бойынша білімімді жалғастырудамын.
Петропавл қаласына, университетке алғаш келгендегі әсерімді сөзбен айтып жеткізу қиын. Бала күніңнен естіп өскен атамекенге аяқ басу өзгеше сезім сыйлады. Әсіресе өзім қатарластармен танысқанда қатты қобалжыдым. Жаңа ортаға келгендегі бірінші байқағаным - орыс тілінің кең етекалуы. Біз мектепте орыс тілін оқығанымызбен, оны жетік білмейміз. Сол жағынан аздап қиналдым. Дегенмен адамдардың ақжарқын мінезі мен қонақжайлылығы тәнті етті. Өзге елден келді деп, кеудемізден итермеді.
Оқуымды аяқгаған соң Қазақстанда қалғым келеді. Атамекенімнің гүлденуіне үлесімді қоссамдеген ниетім бар.

